Les Nits al Mercat de Burjassot compleixen el seu primer any
2025-07-24

Fa un any, els comerços del Mercat Municipal, agrupats en l’entitat CODEMER, al costat de la Regidoria de Promoció Econòmica de l’Ajuntament de Burjassot, dirigida per Roc Senent, i de la mà de CEMEF, engegaven la campanya de dinamització dels comerços del mercat, Nits al Mercat. El resultat de la mateixa no ha pogut ser més reeixit.

Els veïns de Burjassot han recolzat aquesta activitat des del principi i, bona prova d’açò és que, un dissabte al mes, les taules que s’instal·len en el mercat es queden curtes per acollir a tots els ciutadans que van a degustar els productes dels diferents llocs elaborats en el moment pels comerciants.

Brioixeria, tapes, fritades, embotit, hamburgueses…tots els plats imaginables, a preus assequibles, es poden degustar en aquesta jornada gastronòmica del Mercat Municipal que en aquest mes de novembre, en què compleixen el seu primer any les Nits al Mercat, se celebrarà dissabte que ve 21 de novembre a partir de les 21 hores.

Una gran nit gastronòmica que, una vegada més, espera comptar amb tots els veïns de Burjassot disposats a degustar els millors productes.